Rooimahonie het 'n statige vertoning en dit groei gewoonlik met 'n enkel, lang, reguit stam. Die boom het groot enkel-saamgestelde blare wat 'n digte bolvormige kroon daarstel. Khaya anthotheca is immergroen, vinnig groeiend en effens rypgevoelig. Dit word baie groot en het 'n agressiewe wortelstelsel. Rooimahonie is 'n goeie keuse vir 'n skaduboom in 'n baie groot tuin of park.